Եթե ՀՀԿ-ի հետ ԸՕ-ն փոխելու համաձայնություն չստացվի, արդարադատության նախարարությունը կարող է ՍԴ հայց ներկայացնել ռեյտինգային ընտրակարգը հակասահմանադրական ճանաչելու համար` Սահմանադրության մեջ ամրագրված է համամասնական ընտրակարգը, իսկ ԸՕ-ի ռեյտինգայինը մեծամասնական է ըստ էության: Նոր իրավիճակում ՍԴ նախագահ Հրայր Թովմասյանի համար դա կլինի առաջին փորձությունը: Եթե նա համառի, ևս մեկ տարբերակ կա` հանրաքվեի դնել արտահերթ ընտրությունների հարցը: Առավել տրամաբանական ժամկետը` բոլոր աշխատանքները Հայաստանում ու միջազգային կառույցների հետ ավարտելու համար, աշունն է: Բայց օրենսդրականից բացի կա կուսակցությունների պատրաստ լինելու խնդիրը: Որևէ մեկի համար գաղտնիք չէ, որ Հայաստանում կուսակցությունները կենդանության նշաններ են ցույց տալիս միայն ընտրությունների առիթով: Ֆինանսական նկատառումներից ելնելով` շատ կուսակցություններ, այդ թվում` ՔՊ-ն, մարզային կառույցներ չունեն, մինչդեռ դա պարտադիր պայման է: Գործող կառավարությունը կոալիցիոն է` փաստացի, թեպետ որևէ համաձայնագիր կամ հուշագիր ՔՊ-ի, ԼՎԿ-ի, «Հանրապետության», ԲՀԿ-ի, ՀՅԴ-ի միջև չի ստորագրվել: